Sophie Hæstorp Andersen

Anne Sophie Hæstorp Andersen (født 26. september 1974 i København) er en dansk politiker (S). Hun har vært regionrådsformann i Region Hovedstaden siden 2014.

Hun vokste opp i Gladsaxe som datter av tegner Svend Hæstorp og kostymekoordinator Pia Else Andersen. Hennes morbror var Ole Andersen, sosialdemokratisk borgermester i Gladsaxe 1983–2002. Hun er samboer, har barn, og siden 1996 bosatt på Vesterbro i København. Hun har studentereksamen fra Gladsaxe Gymnasium fra 1994 og kandidatutdannelse i statsvitenskap fra Københavns Universitet med en oppgave om helsepolitikk fra 2006.

Andersen ledet DSU i Gladsaxe 1994–1998 og i Københavns amt 1998–1999, og satt i presidentskapet i IUSY 2000–2001. Etter noen år i postvesenet var hun partifunksjonær i Socialdemokraterne fra slutten av 1990-årene. I 2001 ble hun valgt til Folketinget fra Københavns vestre storkrets, etter å ha blitt nominert fra Vesterbro krets, og ble partiets helsepolitiske ordfører. Andersen tapte gjenvalg med knapp margin i 2005, men trådte inn for Pia Gjellerup i februar 2007. Fra november 2007 og ut året i 2013 var Andersen fast innvalgt fra Københavns omegns storkrets, etter å ha blitt nominert fra Brøndby krets. Hun ble partiets helse- og boligpolitisk ordfører og formann i Folketingets helse- og forebyggingsutvalg 2012–2013.

I 2014 ble Andersen regionrådsformann i Region Hovedstaden.

Referanser

Eksterne lenker 
 
 

Folketingsmedlemmer fra Socialdemokratiet
Danske statsvitere
Alumni fra Københavns Universitet
Personer fra Gladsaxe kommune
Personer fra København